section_heading: Životopis
paragraph_text: Nakon osnovnoškolske naobrazbe u rodnom mjestu i završenog sjemeništa, franjevački habit obukao je 16. srpnja 1960. u samostanu na Humcu. Završivši novicijat, teologiju je studirao u Sarajevu (četiri godine) i Ljubljani (petu godinu). Službovao je na Širokom Brijegu, u Mostaru, Zagrebu, te ponovno na Širokom Brijegu, gdje je bio voditelj Franjevačke galerije. Pisao je pjesme, reportaže, eseje i likovne kritike. Predavao je filozofiju umjetnosti na Akademiji likovnih umjetnosti u Širokom Brijegu.